รีวิวกองทุน KFGBRAND-A เพราะ "มูลค่า" ให้คุณได้มากกว่าผลตอบแทน - FINNOMENA
การลงทุนในสินทรัพย์ที่ซ่อนมูลค่าที่แท้จริงอย่าง “มูลค่าในเชิงแบรนด์” (Brand Value) ถือว่าเป็นการลงทุนในธุรกิจชั้นเยี่ยมที่มีศักยภาพที่ซ่อนอยู่ภายใต้ราคาของหุ้น แต่จะมีสักกี่คนที่มองเห็นมูลค่าที่ว่านั้นได้ และกองทุนที่มองเห็นเพชรเม็ดงามที่ซ่อนอยู่นั้นอาจจะเป็น KFGBRAND-A กองทุนที่ลงทุนในธุรกิจแข็งแรงโดยที่เราไม่ต้องเปลืองแรงหาหุ้นเอง
8 ก.ย. 2564

การลงทุนในสินทรัพย์ที่ซ่อนมูลค่าที่แท้จริงอย่าง “มูลค่าในเชิงแบรนด์” (Brand Value) ถือว่าเป็นการลงทุนในธุรกิจชั้นเยี่ยมที่มีศักยภาพที่ซ่อนอยู่ภายใต้ราคาของหุ้น แต่จะมีสักกี่คนที่มองเห็นมูลค่าที่ว่านั้นได้ อย่างไรก็ตามกองทุนที่มองเห็นเพชรเม็ดงามที่ซ่อนอยู่อาจจะเป็น KFGBRAND-A ที่ลงทุนใน Morgan Stanley – Global Brand Funds จะเป็นอย่างไรนั้นติดตามได้ในการรีวิวครั้งนี้เลยครับ
ทำไมต้อง “Brand”
เป็นสินค้าที่มีความต้องการอยู่เสมอ ๆ ผู้คนให้คุณค่า
โดดเด่นเหนือคู่แข่งทำกำไรได้ต่อเนื่องมากกว่า จากความต้องการอันเหลือล้นของลูกค้า
ธุรกิจมีความยั่งยืนแข็งแกร่ง สร้างกระแสเงินสดที่ยั่งยืนต่อเนื่อง จากความต้องการของลูกค้า
เป็นธุรกิจที่ครองใจลูกค้า และเป็น “Top of Mind” เวลาคนนึกถึงสินค้าประเภทนั้น ๆ เสมอ เช่น   สมาร์ทโฟนต้อง IPhone เป็นต้น
ขายสินค้าใหม่ ๆ ได้ทุกเมื่อไม่ต้องกลัวขายไม่ออก
ธุรกิจที่มีมูลค่าในเชิง Brand สูง สามารถขึ้นราคาสินค้าได้สูง ทำให้รายได้สูงตามไปด้วย
KFGBRAND-A ลงทุนในอะไร?
KFGBRAND-A ลงทุนใน Morgan Stanley Investment Funds – Global Brand Funds ซึ่งกองทุนนี้จะลงทุนในบริษัทระดับโลกต่างๆ มีแบรนด์ที่แข็งแกร่ง และมีความมั่นคง
ทำไมถึงต้องลงทุนใน KFGBRAND-A 
1) ลงทุนในหุ้นคุณภาพเยี่ยม
เลือกลงทุนใน บริษัท ที่ยั่งยืนแข็งแกร่ง เพื่อสร้างผลตอบแทนในระยะยาวให้กับผู้ลงทุน และลดความเสี่ยงของการขาดทุน โดยตัวกองทุนมีการสร้างสมดุลให้ผลตอบแทนเหมาะสมกับความเสี่ยงที่ได้รับ
2) มีมูลค่าใน Brand ที่แข็งแกร่ง
ทางกองทุนเฟ้นหาบริษัท ที่ยากจะมีใครเหมือน มีสินทรัพย์ในเชิงมูลค่า เช่น แบรนด์, ลิขสิทธิ์ต่าง ๆ รวมถึงโครงข่ายธุรกิจที่แข็งแกร่ง โดยธุรกิจที่มีทรัพย์สินเหล่านี้มักจะสร้างยอดขายและรายได้อย่างต่อเนื่อง มีความมั่นคงยั่งยืนอีกทั้งยังมีทีมบริหารที่แข็งแกร่ง ทำให้มั่นใจได้ว่าเงินลงทุนของนักลงทุนจะถูกนำไปขยายธุรกิจได้อย่างคุ้มค่า และเติบโตอย่างต่อเนื่อง
3) มีความแข็งแกร่งแม้ภาวะตลาดไม่เป็นใจ
ทางกองทุนพิสูจน์ผ่านวิกฤติมาแล้วว่าถึงแม้ภาวะตลาดจะเข้าสู่ภาวะวิกฤติหรือไม่เป็นใจเพียงใด     การขาดทุนนั้นยังถือได้ว่าอยู่ในระดับที่ไม่สูง ปกป้องผลตอบแทนได้อย่างดีเยี่ยมในช่วงเวลาที่ผู้คนต้องการรักษาผลตอบแทน
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
เป้าหมายการลงทุนของ KFGBRAND-A 
สร้างการเติบโตในระยะยาวผ่านบริษัทที่มีศักยภาพสูง มีความสามารถในการครองตลาด ไม่ถูกควบคุมโดยผู้มีอำนาจ มีมูลค่าในเชิงแบรนด์หรือมีผลกระทบในเชิงมูลค่าต่อความรู้สึกของลูกค้า เพื่อให้ได้หุ้นที่สร้างผลตอบแทนได้แบบเหนือชั้น มีสถานะการเงินที่แข็งแกร่ง สร้างกระแสเงินสดได้ต่อเนื่อง
ผลตอบแทนโดดเด่นเหนือดัชนีชี้วัด (Benchmark)
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
ภาพแสดงผลตอบแทนกองทุน Morgan Stanley – Global Brand Funds (กองทุนแม่ของ KFGBRAND-A) เทียบกับดัชนีหุ้นโลก (MSCI World) ที่มา : www.morganstanley.com ข้อมูล ณ วันที่ 31 ธ.ค. 2563
ในด้านของผลตอบแทนก็ถือได้ว่าทำได้อย่างยอดเยี่ยม ถึงขนาดที่เทียบกับดัชนีหุ้นโลกอย่าง MSCI World Index ก็อยู่ในระดับที่เหนือกว่ามาโดยตลอด อีกทั้งยังแข็งแกร่งท่ามกลางวิกฤติ และขาดทุนน้อยกว่า โดยผ่านบทพิสูจน์มาทั้งช่วงวิกฤติปี 2008 รวมถึงวิกฤติล่าสุดอย่างวิกฤติ COVID-19 ที่มีการลดลงของเงินทุนที่น้อยกว่า
นอกจากนั้นในช่วงที่ภาวะตลาดเป็นใจทางกองทุนเองก็ยังสร้างผลตอบแทนได้อย่างเหนือชั้นและเอาชนะ  “ดัชนีหุ้นโลก” ไปได้ด้วยเช่นกัน
ทำไม KFGBRAND-A ถึงเหมาะสมที่สุดในตอนนี้
ภาพแสดงสัดส่วน Sector หลักของกองทุน Morgan Stanley – Global Brand Funds ที่มา :.www.morganstanley.com ข้อมูล ณ วันที่ 31 ธ.ค. 2563
สัดส่วนหลัก ๆ เน้นหนักของกองทุน KFGBRAND-A ในตอนนี้ก็ถือได้ว่าลงทุนเน้นหนักในกลุ่ม Concumer Staples (สินค้าจำเป็น) ซึ่งจะช่วยลดความเสี่ยงในช่วงขาลง ของภาวะตลาดที่ไม่แน่นอนในตอนนี้ เนื่องจากกลุ่มสินค้าจำเป็น เป็นธุรกิจที่ยังสามารถสร้างรายได้ ได้ในยามวิกฤติจากข้าวของ เครื่องใช้ ที่ไม่ว่าจะเป็นตายร้ายดีอย่างใดก็จำเป็นกับความเป็นอยู่ของผู้คน หรือจะเรียกได้ว่าเป็นธุรกิจที่เล่นกับ “ปัจจัย 4” ของคนก็ว่าได้ 
อีกทั้งยังมีการลงทุนในกลุ่มเทคโนโลยี หุ้นกลุ่มผู้นำเหนือชั้น การเติบโตเยี่ยม ที่ฝ่าฟันทะลุผ่านวิกฤติมาได้
ดังนั้นจึงถือได้ว่าสัดส่วนในตอนนี้ถือว่าเหมาะสมและน่าลงทุนเป็นอย่างมาก เพราะมีสัดส่วนหลักอย่างการลงทุนในหุ้นกลุ่มผู้นำอย่างหุ้นกลุ่มเทคโนโลยี อีกทั้งยังมีการลงทุนในหุ้นที่สร้างรายได้ ได้ท่ามกลางความไม่แน่นอน สอดคล้องกับเป้าหมายหลักของกองทุนอย่างการสร้างผลตอบแทนให้เหมาะสมกับความเสี่ยง! ป้องกันการปรับฐานของหุ้นเทคโนโลยีที่ขึ้นมาแบบมองข้ามช็อต ไม่สนมูลค่า!
ลงทุนในธุรกิจฐานแข็งแรง มีมูลค่าในเชิง Brand
ภาพแสดงสัดส่วนหุ้นหลักของกองทุน Morgan Stanley – Global Brand Funds ที่มา :  www.morganstanley.com  ข้อมูล ณ วันที่ 31 ธ.ค. 2563
ของมันต้องใช้! ธุรกิจใน KFGBRAND-A อยู่ใกล้ตัวกว่าที่คุณคิด
ต่อไปเราจะมาเจาะลึกธุรกิจหลัก ๆ ที่ทาง KFGBRAND-A กำลังลงทุนอยู่ในตอนนี้ว่ามีศักยภาพและใกล้ตัวทุกคนขนาดไหน
1) Reckitt Benckiser
บริษัท ขายสินค้าใกล้ตัวยามจำเป็นแม้ยามวิกฤติ Reckitt Benckiser เป็นบริษัท จากเมืองผู้ดีมีสินค้าชั้นนำคุ้นหูมากมายไม่ว่าจะเป็น Dettol ผู้นำผลิตภัณฑ์ทำความสะอาดที่ผู้คนต้องมีติดบ้าน, Veet สินค้าสำหรับคุณผู้หญิงที่แม้ยามวิกฤติก็ยังต้องใช้ เพราะ คงไม่มีใครอยากให้ขนมาเป็นปัญหากวนใจ และส่งผลต่อภาพลักษณ์ หรือจะเป็น Brasso สินค้าที่หากใครได้ยินก็คงนึกถึงผลิตภัณฑ์ยอดนิยมสมัยวัยรุ่น และ Durex ของที่ขาดไม่ได้ เพราะ คงไม่มีใครอยากติดโรคร้ายรักษาไม่หาย 
โดยรวมแล้ว Reckitt Benckiser จึงเป็นผู้นำของใช้ที่ยากจะหยุดซื้อ และเป็นหนึ่งในบริษัทที่แข็งแกร่ง
2) Microsoft
หนึ่งในหุ้นกลุ่มผู้นำสุดแกร่งนำทีมโดย CEO หัวใสก้าวไกลอย่าง Satya Nadella ผู้นำบริษัทที่ทำให้ Microsoft เติบโตอย่างแข็งแกร่งท่ามกลางวิกฤติ อีกทั้งยังเป็นผู้นำในธุรกิจ Cloud ธุรกิจเก็บข้อมูลแห่งอนาคต ที่สามารถแทรกแซงเข้าไปได้ในธุรกิจ เพราะ คงไม่มีธุรกิจไหนไม่ต้องเก็บข้อมูล
ดังนั้นหาก Cloud ของ Microsoft มีการพัฒนาอย่างต่อเนื่องในอนาคตคงไปเข้า Gap กับธุรกิจ “ขายจอบ” หรือธุรกิจที่สร้างเครื่องมือสนับสนุนธุรกิจอื่น ๆ ที่สร้างการเติบโตของธุรกิจเป็นวงกว้างได้อย่างรวดเร็ว
3) Philip Morris
สิ่งหนึ่งที่ Philip Morris ยากที่จะมีใครเหมือนคือการขายสินค้าที่มีความต้องการต่อเนื่อง ไม่แพ้ Coca-cola อย่างบุหรี่ เพราะ หากว่ากันถึงสารพิเศษที่ทำให้ธุรกิจเหล่านี้โดดเด่น และทำให้ทุกคนติดอกติดใจอย่าง “กาเฟอีน” ใน โค้กแล้ว “นิโคติน” ก็ถือเป็นอีกหนึ่งข้อได้เปรียบของสินค้าอย่างบุหรี่
Philip Morris เป็นเจ้าของยาสูบแบรนด์ดังอย่าง Marlboro ที่มีชื่อติดหูนักสูบหลาย ๆ ท่าน อีกทั้งยังเคยติดอันดับบริษัทที่มีขนาดใหญ่ที่สูงจากรายได้ในอันดับที่ 108 ของ Fortune 500 มาแล้วอีกด้วย
4) Accenture
บริษัท ให้คำปรึกษาทางธุรกิจ (Business Consulting) สัญชาติไอริชที่ใช้เทคโนโลยีมาประสานงานกับการให้คำปรึกษาควบคู่กันไปด้วย มีความเชี่ยวชาญในกว่า 40 อุตสาหกรรม และลูกค้าถึง 513,000 รายในกว่า 120 ประเทศทั่วโลกที่ไว้วางใจให้ Accenture เสริมสร้างและพัฒนาธุรกิจให้ดียิ่ง ๆ ขึ้นไป ไม่ว่าจะเป็น Apple, Amazon ในบริการ Web Services, Facebook, Alphabet, Microsoft รวมถึง SAP หรือจะเรียกได้ว่าส่วนใหญ่แล้ว Accenture ล้วน partner กับธุรกิจเทคโนโลยีใหญ่ ๆ ที่พร้อมเติบโตทั้งสิ้น!
5) Visa
ผู้ให้บริการระบบจ่ายเงินและทำธุรกรรมออนไลน์อันเลื่องชื่อ เติบโตสอดคล้องและล้อไปกับเทรนด์ธุรกิจมาแรงในปัจจุบันอย่างธุรกิจ E-commerce ซึ่งถือเป็นหนึ่งในธุรกิจที่น่าจับตามอง หลัง COVID-19 เข้ามามีบทบาทปรับเปลี่ยนพฤติกรรมการจับจ่ายใช้สอยของผู้บริโภคมากขึ้น รวมถึงเป็นอีกหนึ่งปัจจัยหลักสำคัญสำหรับสังคมไร้เงินสดใช้จ่ายออนไลน์ในอนาคต
สรุปจุดเด่นกองทุน KFGBRAND-A
เป็นกองทุนที่มีความมั่นคงจากมูลค่าในเชิงแบรนด์ ซึ่งเป็นศักยภาพเชิงแฝงที่ซ่อนอยู่ในธุรกิจ
ลงทุนในบริษัท ที่ยั่งยืนแข็งแกร่งลดการขาดทุนยามวิกฤติ เหมาะสำหรับรักษาผลตอบแทน
ลงทุนในบริษัทที่สร้างกระแสเงินสดได้ต่อเนื่องแข็งแกร่ง สามารถนำเงินที่ได้ไปพัฒนาธุรกิจสร้างการเติบโตเพิ่มเติม
ได้รับรางวัลการันตี 5 ดาว จาก Morningstar*
*ข้อมูลจาก Morgan Stanley Factsheet วันที่ 31 กรกฎาคม 2020
สรุปโดยรวมแล้ว KFGBRAND-A เป็นกองทุนหนึ่งที่ดีกองหนึ่งสำหรับปกป้องผลตอบแทนในช่วงที่ตลาดมีความผันผวนได้เป็นอย่างดี เนื่องจากลงทุนในบริษัทที่มีความแข็งแกร่ง มั่นคงทนทานต่อสภาวะตลาด อีกทั้งยังมีผลการดำเนินงานที่ยอดเยี่ยมเหนือดัชนีหุ้นโลก
และหากใครสนใจศึกษาข้อมูลเบื้องลึก ถึงคำแนะนำเพิ่มเติมของ FINNOMENA สำหรับลูกค้า DIY ที่ปรับการลงทุนเพิ่มเติมเข้ามาใน KFGBRAND-A คลิกที่นี่ ได้เลยครับ
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
References
https://www.morganstanley.com/im/en-be/intermediary-investor/funds-and-performance/morgan-stanley-investment-funds/equity/global-brands.shareClass.Z0.html
https://www.morganstanley.com/im/publication/msinvf/factsheet/g1/fs_msinvf_globalbrands_z_fr.pdf?1599114339882
https://www.morganstanley.com/im/publication/msinvf/investmentidea/ii_msinvf_globalbrands_en.pdf?1598931793864
Jessada Sookdhis
Investment Analyst (IA)
ตรวจทานบทความ
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน |  ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต | ผู้ลงทุนอาจมีความเสี่ยงจากอัตราแลกเปลี่ยน เนื่องจากการป้องกันความเสี่ยงขึ้นอยู่กับดุลพินิจของผู้จัดการกองทุน I ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้ I สอบถามข้อมูลเพิ่มเติมหรือขอรับหนังสือชี้ชวนได้ที่บริษัทหลักทรัพย์จัดการกองทุน กรุงศรี จำกัด และ บริษัทหลักทรัพย์นายหน้าซื้อขายหน่วยลงทุน ฟินโนมีนา จำกัด ในช่วงเวลาวันทำการตั้งแต่ 09:00-17:00 น. ที่หมายเลขโทรศัพท์ 02 026 5100 และทาง LINE “@FINNOMENAPORT”
แท็ก:
Advance
Article
FINNOMENA FUND REVIEW
FINNOMENA REVIEW
KFGBRAND-A
Long Content
Product Info
แชร์บทความ:
ผู้เขียน
Mr. Serotonin
สวัสดีครับทุกคน ปัจจุบันผมสนใจทางด้านการวิเคราะห์การลงทุนเชิงเทคนิค และการวิเคราะห์เศรษฐกิจในระดับประเทศ ยินดีที่ได้รู้จักทุกคนครับ